Η ενωσιακή Δημόσια Διοίκηση και το υπηρεσιακό – πειθαρχικό καθεστώς των υπαλλήλων της
Creators: name: Ανθυμίδης, Παύλος Ε.
Publisher: name: Aristotle University of Thessaloniki
Year: 2021
Subjects: Ευρωπαϊκή Ένωση
Δημόσια Διοίκηση
Πειθαρχικό Δίκαιο
Υπαλληλικό Καθεστώς
European Union
Public Administration
Disciplinary Law
Employment Status of Officials

description: H ενωσιακή Δημόσια Διοίκηση σχηματίστηκε υπό την επιρροή των εθνικών εννόμων τάξεων, ιδίως της Γαλλίας και της Γερμανίας. Σύμφωνα με τα κρατούντα στη Γαλλία πρότυπα, οι υπάλληλοι της Ευρωπαϊκής Ένωσης διακρίνονται στους διοικητικούς (“administrateurs” - AD) και στους βοηθητικούς (“assistants - AST”). Κατά τον Κανονισμό Υπηρεσιακής Κατάστασης, ο υπάλληλος οφείλει να ασκεί τα καθήκοντά του και να ρυθμίζει τη συμπεριφορά του, λαμβάνοντας αποκλειστικά υπόψη του τα συμφέροντα της Ένωσης. Επίσης, ο υπάλληλος απέχει από κάθε πράξη ή συμπεριφορά που μπορούν να θίξουν την αξιοπρέπεια του λειτουργήματός του και απέχει από την χωρίς άδεια κοινολόγηση των πληροφοριών που περιέρχονται στην αντίληψή του εξαιτίας των καθηκόντων του. Επιπλέον, ο ενωσιακός υπάλληλος απολαμβάνει ορισμένα δικαιώματα που του παρέχονται από τον ανωτέρω Κανονισμό, όπως το δικαίωμα της ελευθερίας της έκφρασης, το δικαίωμα αρωγής (παροχής βοήθειας) από την Ένωση, ιδίως σε περίπτωση δίωξης των δραστών απειλών, προσβολών, εξυβρίσεων ή αποπειρών εναντίον του προσώπου και της περιουσίας είτε του ιδίου είτε των μελών της οικογένειάς του, λόγω της ιδιότητάς του ή των καθηκόντων του καθώς και το δικαίωμα σε μισθό, σε σύνταξη και σε παροχές κοινωνικής ασφάλειας. Η πειθαρχική διαδικασία λαμβάνει χώρα σύμφωνα με το Παράρτημα IX του Κανονισμού Υπηρεσιακής Κατάστασης. Αναφορικά με τα πειθαρχικά μέτρα, η αρμόδια για τους διορισμούς αρχή μπορεί να επιβάλει μια από τις ακόλουθες κυρώσεις: α. έγγραφη προειδοποίηση, β. επίπληξη, γ. αναστολή της προαγωγής κατά κλιμάκιο για διάστημα μεταξύ ενός μηνός και είκοσι τριών μηνών, δ. τοποθέτηση σε κατώτερο κλιμάκιο, ε. προσωρινό υποβιβασμό για περίοδο μεταξύ 15 ημερών και ενός έτους, στ. υποβιβασμό στο εσωτερικό της ίδιας ομάδας καθηκόντων, ζ. κατάταξη σε κατώτερη ομάδα καθηκόντων, με ή χωρίς υποβιβασμό και η. παύση. Σύμφωνα με το άρθρο 10 του Παραρτήματος IX του Κανονισμού Υπηρεσιακής Κατάστασης, η αυστηρότητα της επιβαλλόμενης πειθαρχικής κύρωσης πρέπει να είναι ανάλογη προς τη βαρύτητα του παραπτώματος. Για τον καθορισμό της βαρύτητας του παραπτώματος και τη λήψη απόφασης για την πειθαρχική κύρωση που πρέπει να επιβληθεί, λαμβάνονται υπόψη, ιδίως, (inter alia) η φύση του παραπτώματος και οι περιστάσεις υπό τις οποίες έχει διαπραχθεί, τα κίνητρα που οδήγησαν τον υπάλληλο να διαπράξει το παράπτωμα και ο βαθμός και η αρχαιότητα του υπαλλήλου.
description: The public administration of the European Union has been formed under the influence of the national legal orders, especially the ones of France and Germany. According to the French standards, officials of the European Union are distinguished in administrators (“administrateurs” - AD) and in assistants (“assistants - AST”). According to the Staff Regulation of Officials, an official shall carry out his duties and conduct himself solely with the interests of the Union in mind. Also, an official shall refrain from any action or behaviour which might reflect adversely upon his position and he shall refrain from any unauthorised disclosure of information received in the line of duty. Moreover, the officials of the European Union enjoy some rights provided for by the same Staff Regulation, such as the right to freedom of expression, the right of receiving assistance by the Union, in particular in proceedings against any person perpetrating threats, insulting or defamatory acts or utterances, or any attack to person or property to which he or a member of his family is subjected by reason of his position or duties and the right in remuneration, in pension and in social security benefits. The disciplinary proceedings take place according to Annex IX of the Staff Regulation. As concerning the disciplinary measures, The appointing authority may impose one of the following penalties: a. a written warning, b. a reprimand, c. deferment of advancement to a higher step for a period of between one and 23 months, d. relegation in step, e. temporary downgrading for a period of between 15 days and one year, f. downgrading in the same function group, g. classification in a lower function group, with or without downgrading and h. removal from post. According to article 10 of Annex IX of the Staff Regulation, the severity of the disciplinary penalties imposed shall be commensurate with the seriousness of the misconduct. To determine the seriousness of the misconduct and to decide upon the disciplinary penalty to be imposed, account shall be taken in particular of (inter alia) the nature of the misconduct and the circumstances in which it occurred, the motives for the official's misconduct and the official's grade and seniority.